Diari Oficial de la Generalitat Valenciana


Sumari del DOGV 5541, del 25-06-2007 (2007/8250)

RESOLUCIÓ d'11 de juny de 2007, de la Conselleria d'Agricultura, Pesca i Alimentació, per la qual s'adjudiquen les ajudes per a projectes de formació en les escoles de formació professional agrària.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8250


Data del document
:   11-06-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * ensenyament agrícola
    * formació professional

RESOLUCIÓ d'11 de juny de 2007, de la Conselleria d'Agricultura, Pesca i Alimentació, per la qual s'adjudiquen les ajudes per a projectes de formació en les escoles de formació professional agrària. [2007/8250]  
De conformitat amb les disposicions de les bases 5, 7 i 11 de les aprovades per l'Orde de 17 de novembre de 2005, de la conselleria d'Agricultura, Pesca i Alimentació, per la qual s'aproven les bases reguladores i es convoquen ajudes per a projectes de formació en les escoles de formació professional agrària, establixen la vigència màxima quadriennal dels projectes formatius presentats, subjectes a avaluació i concessió anual, amb possibilitat de prorrateig, segons les disponibilitats pressupostàries, queda condicionada la concessió inicial a l'existència de crèdit i fins al límit d'este que, per a cada exercici, es consigna a este efecte en els pressuposts de la Generalitat.  
Esta convocatòria va ser resolta per mitjà de la Resolució de 24 de maig de 2006 (DOGV núm. 5284, de 20.06.2006), del director general d'Investigació, Desenrotllament i Innovació Agropecuària.  
Per tot això, de conformitat amb les disposicions de la base 11.1 i fent ús de la competència delegada pel conseller d'Agricultura, Pesca i Alimentació en la disposició addicional de l'esmentada Orde de 17 de novembre de 2005, resolc:  
Ordenar la publicació de la relació dels projectes formatius i les entitats beneficiàries de les ajudes, d'acord amb les resolucions individuals de concessió de la subvenció, i d'acord amb la proposta elevada per la comissió d'avaluació.  
Els projectes formatius aprovats d'acord amb la convocatòria presentats per les escoles de formació professional agrària són els següents:  
Projecte formatiu de l'Escola de Capatassos Agrícoles. Catarroja (València)  
  
Projecte formatiu de l'Escola Familiar Agrària La Malvesia. Llombai (València)  
  
Projecte formatiu de l'Escola FP La Safor Coop. V. Beniarjó (València)  
  
Projecte formatiu de l'Escola de Viticultura i Enologia Félix Jiménez de Requena. Requena (València)  
  
   
Projecte formatiu de l'Escola Familiar Agrària El Campico. Jacarilla (Alacant)  
  
La present resolució posa fi a la via administrativa i contra esta només es pot interposar un recurs administratiu potestatiu de reposició en el termini d'un mes comptador des de l'endemà de la publicació, davant del mateix òrgan que la dicta, tal com s'assenyala en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, o impugnar-se directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de 2 mesos, d'acord amb les disposicions dels articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
València, 11 de juny de 2007.- El director general d'Investigació, Desenrotllament i Innovació Agropecuària: Eduardo Primo Millo.